**ESTATUTS**

**Article 1. Nom**

L’empresa funcionarà amb el nom de Cooperativa Provenens i es regularà pels presents estatuts.

**Article 2. Objecte social**

La nostra empresa té l’activitat següent: ajudar-nos els uns als altres intentant que tothom tingui les mateixes opcions per tal d’aconseguir l’èxit del projecte d’emprenedoria.

**Article 3. Durada**

L’empresa es constitueix el dia 27 de novembre de 2014 fins al 19 de juny de 2015.

**Article 4. Domicili**

El domicili social queda establert a L’Hospitalet de Llobregat (Catalunya). C/Martí i Codolar 46-50. Desenvoluparà la seva activitat comercial a la mateixa ciutat.

**Article 5. El capital**

El capital d’inversió es fixa en 3 euros per cooperativista.

En el cas que arribés un nou soci/sòcia, hauria d’aportar 3 euros.

En el cas que marxés un soci/sòcia, podria recuperar la seva inversió amb diners si la tresorera tingués capital líquid o amb un producte si no n’hi hagués. També podria ser que el/la que marxa renunciés a recuperar la seva inversió que va fer en la cooperativa de la que era soci/sòcia.

**Article 6. Els comptes**

Els informes de comptes s’han de presentar als socis cada 2 setmanes, el dijous a l’hora de tutoria (11.30 - 12.30h).

**Article 7. Recuperació de la inversió i utilització dels beneficis**

Un cop finalitzada la venda, cada soci/sòcia no recuperarà el que va invertir, perquè amb els beneficis s’ha decidit destinar un 50% a una entitat social i l’altre 50% a una activitat lúdica conjunta de classe.

Si s’hagués demanat un crèdit s’hauria de retornar a l’entitat financera oportuna.

**Article 8. Recollida capital social inicial**

El capital social inicial de 3 € per cooperativista, serà recollit del dijous 8 de gener fins dimecres 14 de gener de 2015 (ambdós inclosos).

**Article 9. Productes no venuts**

Aquells productes que el dia de la venda no s’hagin venut, es repartiran entre els mestres de l’Escola Provençana, així com la vetlladora i la conserge com a regal. Si el nombre de productes restants és inferior al nombre de mestres, els cooperativistes de la Cooperativa Provenens es comprometen a realitzar tants productes nous com mestres quedin sense regal.

**Article 10. Altres disposicions**

Si el comportament d’un cooperativista no és l’adequat, rebrà una sanció. Si és sancionat 3 cops, continuarà sent membre de la cooperativa però no anirà a la venda final del mercat.

Els socis i sòcies de la Cooperativa Provenens.